
Acasă > Dezvaluiri > Primar PNL a plătit gruparea Coldea-Dumbravă-Trăilă 


Primarul PNL din Rovinari, Robert Filip, trimis în judecată de EPPO sub măsură 
preventivă, ar fi apelat la aceeași rețea pentru „rezolvarea” dosarului său din 
Justiţie. O parte din bani ar fi intrat și în conturile firmei lui Florian Coldea, 
transmite Mediafax. 


În 2022, Parchetul European (EPPO) începe să-l ancheteze pe primarul PNL din 
Rovinari ( Gorj), Robert Dorin Filip. 


Filip era prim-vicepreședinte al organizaţiei PNL Gorj și potrivit presei locale era portretizat 
ca „un băiat deștept”, cu bani. 


EPPO suspecta 3 persoane ( pe primarul Filip, pe socrul său și pe un om de afaceri din Ilfov) 
că, la începutul anului 2018, începuseră să formeze un grup infracţional organizat 
pentru a frauda fonduri europene pentru dezvoltarea Deltei Dunării din POR 2014- 
2020. 


În cursul anului 2023, primarul Robert Filip ar fi apelat la gruparea F. Coldea - D. 
Dumbravă - D. Trăilă pentru a-și rezolva problema din Justiţie, potrivit unor surse 
din mediul judiciar. 


Gruparea F. Coldea - D. Dumbravă - D. Trăilă ar fi cerut primarului din Rovinari, 
Robert Filip, 750.000 de euro pentru „rezolvarea” - cumva etapizată - a dosarului său 


din Justiţie, susțin aceleași surse. 

La gruparea Coldea - Dumbravă - Trăilă, primarul Filip ar fi ajuns printr-o rudă a sa 
(naș/Garda de Mediu) care l-ar fi cunoscut pe Bogdan Neidoni, prieten al lui Florian Coldea 
și fost ofițer SRI. 


În cazul primarului Robert Filip, traseul pare să fi fost același ca în cazul Cătălin Hideg, aflat 


în instrumentarea DNA. 


Gruparea F. Coldea - D. Dumbravă - D. Trăilă ar fi încasat iniţial de la primarul din 
Rovinari 200.000 de euro (1.100.000 de lei) pentru a-l „scăpa” pe acesta de 
controlul judiciar iar o parte din bani ar fi intrat în conturile firmei lui Florian 
Coldea/ D. Cocoru ( SC Strategic Sys SRL), viraţi de către firma lui Dumitru 
Dumbravă, la fel ca în speța Hideg. 


Cei 200.000 de euro ar fi fost încasațţi pentru „studiu dosar” în cadrul procedurii de 
„optimizare” judiciară, în acte fiind trecut și numărul de dosar aflat la acel moment 
pe rolul instanţei românești. Sumele ar fi fost plătite din conturile mamei primarului 


Filip. 


Însă după începerea din mai 2024 a anchetei DNA în cazul Hideg — Coldea/ 
Dumbravă/ Trăilă, gruparea ar fi dorit să rezilieze contractul de consilieră juridică cu 


primarul din Rovinari, Robert Filip, și astfel contractul a și fost reziliat. 


Cu toate acestea, primarului Robert Filip i s-ar mai fi cerut să facă o plată de 
100.000 de euro din altă tranșă de 200.000 de euro pe care se angajase să o 
plătească iniţial, dar primarul n-ar mai fi dorit să plătească în continuare banii. 


